Document ID: 31982D0960

Komisijas Lēmums
(1982. gada 23. decembris)
par Šveices Konfederācijas to uzņēmumu sarakstu, kas ir apstiprināti svaigas gaļas izvešanai uz Kopienu
(82/960/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, importējot liellopus, cūkas un svaigu gaļu no trešām valstīm [1], un jo īpaši tās 4. panta 1. punktu un 18. panta 1. punkta a) un b) apakšpunktu,
tā kā Šveices to uzņēmumu saraksts, kuri ir apstiprināti svaigas gaļas izvešanai uz Kopienu, sākotnēji izveidots saskaņā ar Padomes Lēmumu 82/734/EEK [2];
tā kā parastā pārbaudē, kura veikta, piemērojot 5. pantu Direktīvā 72/462/EEK un 3. panta 1. punktu Komisijas 1979. gada 21. decembra Lēmumā 80/15/EEK par pārbaudēm uz vietas, kas jāveic saistībā ar liellopu, cūku un svaigas gaļas ievešanu no ārpuskopienas valstīm [3], atklājies, ka dažu uzņēmumu higiēnas līmeni var uzskatīt par apmierinošu; tā kā tādēļ šos uzņēmumus var paturēt vai iekļaut Kopienas sarakstā;
tā kā tomēr minētajā pārbaudē, kas veikta citos uzņēmumos, ir atklājies, ka dažos gadījumos nav pielikti pietiekami pūliņi, lai uzlabotu higiēnas standartus, un citos gadījumos šie standarti ir pasliktinājušies; tā kā stāvoklis dažos no šiem uzņēmumiem nav tāds, lai radītu vajadzību pēc tūlītējas apstiprinājuma atsaukšanas, bet tas dod pamatu Kopienas apstiprinājumu piešķirt tikai uz noteiktu termiņu, uz kādu minētais apstiprinājums būs derīgs, ja vien tikmēr nebūs īstenoti vajadzīgie pasākumi un tie nebūs pārbaudīti turpmākā pārbaudē uz vietas, kas jāpieprasa Šveices institūcijām, ja tās uzskata to par vajadzīgu;
tā kā tādēļ jāgroza šis uzņēmumu saraksts;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Ar šo Lēmumu 82/734/EEK groza šādi.
1. Lēmuma 4. pantu aizstāj ar šādu:
"4. pants
Šo lēmumu pārskata un, ja vajadzīgs, groza līdz 1983. gada 30. jūnijam, īpaši vērā ņemot veiktos pasākumus, ko Šveices institūcijas realizē veterinārās ekspertīzes un kaušanas higiēnas jomās."
2. Pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1982. gada 23. decembrī

Labels: 0
18
17
6